CELEX: 62008CN0078
Language: mt
Date: 2008-02-25 00:00:00
Title: Kawża C-78/08: Talba għal deċiżjoni preliminari magħmula mill-Corte suprema di cassazione (l-Italja) fil- 25 ta' Frar 2008 — Amministrazione delle finanze, Agenzia delle Entrate vs Paint Graphos scarl

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/11
            
         Talba għal deċiżjoni preliminari magħmula mill-Corte suprema di cassazione (l-Italja) fil-25 ta' Frar 2008 — Amministrazione delle finanze, Agenzia delle Entrate vs Paint Graphos scarl
   (Kawża C-78/08)
   (2008/C 116/19)
   Lingwa tal-kawża: It-Taljan
   Qorti tar-rinviju
   Corte suprema di cassazione
   Partijiet fil-kawża prinċipali
   
      Rikorrenti: Amministrazione delle finanze, Agenzia delle Entrate.
   
      Konvenuta: Paint Graphos scarl
   Domandi preliminari
   
               1)
            
            
               Il-vantaġġi fiskali mogħtija lill-kooperattivi, skond l-Artikoli 10, 11, 12, 13 u 14 tad-D.P.R. 601 ta' l-1973, huma kompatibbli mar-regoli tal-kompetizzjoni u, b'mod iktar partikolari, jistgħu jiġu kkunsidrati bħala għajnuna mill-Istat fis-sens ta' l-Artikolu 87 tat-Trattat KE, partikolarment fid-dawl tal-fatt li s-sistema ta' kontroll u ta' korrezzjoni ta' l-abbużi prevista mid-D.Lgs.C.P.S. n.1557 tal-1947 mhijiex adegwata?
            
         
               2)
            
            
               B'mod partikolari, fir-rigward tal-kwistjoni jekk il-vantaġġi fiskali kkontestati jistgħux jiġu kkunsidrati bħala għanjuna mill-Istat, dawn il-miżuri jistgħu jiġu kkunsidrati bħala proporzjonati meta mqabbla ma' l-għanijiet ta' kooperattiva? Id-deċiżjoni dwar il-proprozjonalità tista' tieħu in kunsiderazzjoni wkoll, minbarra l-miżura individwali, il-vantaġġ mogħti mill-miżuri kollha f'daqqa, flimkien mad-distorsjoni li tirriżulta għall-kompetizzjoni?
               Għall-għanjiet tar-risposta għad-domandi preċedenti, irid jiġi kkunsidrat il-fatt li s-sistema ta' kontroll ġiet gravament u ulterjorment imdgħajfa mir-riforma tal-liġi tal-kumpanniji, b'mod partikolari fir-rigward tal-kooperattivi li huma biss mutwali b'mod prevalenti u mhux b'mod totali, skond il-liġi Nru 311 ta' l-2004;
            
         
               3)
            
            
               Indipendentement mill-kwistjoni jekk il-vantaġġi fiskali in kwistjoni jistgħux jiġu kkunsidrati bħala għajnuna mill-Istat, l-użu tal-forma legali ta' kooperattiva, anki jekk ma jkunux involuti frodi jew simulazzjoni, jista' jiġi kkunsidrat bħala abbuż ta' dritt, meta din il-forma tintuża bl-għan esklużiv jew prinċipali li jinkiseb tnaqqis fit-taxxa?